paragraph_text: mini|desno|200px|Grb Tadžičke SSR Grb Tadžičke SSR usvojila je vlada Tadžičke SSR 1. ožujka 1937. Grb se temelji na grbu SSSR-a. U sredini grba se nalazi velika crvena zvijezda s malim srpom i čekićem unutar. Ispod zvijezde je izlazeće sunce koje predstavlja budućnost tadžičke nacije. Sa strane se nalaze poljoprivredni simboli oko kojih je crvena traka s motom SSSR-a "Proleteri svih zemalja, ujedinite se" napisanim na tadžičkom i ruskom jeziku. U donjem dijelu se nalazi naziv republike napisan na tadžičkom (РСС Тоҷикистон) i ruskom jeziku (Таджикская ССР).